Gw mau tau Baranahan dari Bangkong korodok. Jelasin dalam bahasa sunda

Bangkong korodok kaluar tina tapa hibernasi wanci datang usum kembang "musim semi" ngabring ngajugjug hiji tempat biasana balong atawa susukan ngadon balegér jeung kawin. Bangkong korodok ngumpul dina hiji tempat/balong anu bérésih jeung merenah bari ngarojay disarada patembalan. Bangkong anu déwasa geus arapal deui di mana lebah-lebahna balong paranti ngarumpul spawned. Ieu bangkong-bangkong bisa ajog katempat anu dituju ngandelkeun isyarat magnetik tina irungna. Sahenteuna ieu dikuatkeun ku hiji bukti (eksperimen )kahiji bangkong ku jalan masang hiji alat pangindra/pelacak, kanyahoan ieu bangkong bisa manggihan balong paranti ngumpul jeung begér ti jarak leuwih ti tilu kilo ( dua mil ) .

Bangkong jaluna datang pangheulana tur nyicingan éta tempat dina waktu mang minggu-minggu sedengkeun anu bikangna ngan datang pikeun ngendog wungkul. Bangkong jaluna raéng disarada méré tanda ka jalu séjén.

sanajan ti kitu angger waé aya waktuna ieu bangkong jaluna pasarandog anu antukna garelut.  ku lantaran bangkong jaluna leuwih loba batan bikangna. Hiji panalungtikan anu diayakeun di Swedia manggihan bangkong bikang leuwih gedé resiko paeh batan jaluna 41 % bikangna datang ka balong paranti ngumpul biasana sataun sakali.

Bangkong jaluna nangkod dina tonggong bikangna, sukuna anu hareup muntang kana palebah kelek bikangna dina basa ilmiahna disebut amplexus. Bangkong jaluna katempo leuwih sumanget, Sakapeung leuwih ti dua bangkong patangkod-tangkod, Unggal bangkong jalu usaha sabisa-bisa nangkodan bangkong anu bikangna. Ieu kaayaan kacida pisan rame, matak ripuh teu saeutik aya anu nembahan pati (paéh). Bangkong jalu anu bisa nangkodan bikangna pikeun di amplexus bisa nepika sababaraha poé nangkodna, Bikangna, ngaluarkeun endog anu narapel dina tali kawas ager, bari jeung di buahi ku sperma jaluna. Unggal kantétan 3.000-6.000 endog lamun di batek éta tali endog bangkong panjangna nepika 4.5 metér éta benang katétan nyangked kana tatangkalan atawa akar anu aya dina balong pamijahan.

Tali anu dibijil tina bangkong bikangna nyerep cai kalawan ukurana ngagedéan, endog bangkong megar jadi buruy dua nepika tilu minggu. mimiti megar ieu buruy téh masih kénéh narapel dina tali anu kawas ager tur ieu jadi kahakanan anu munggaran pikeun hirup buruy. di mana geus lalesot tina tali ieu buruy-buruy téh ngarojay nyarumput dina handapeun dangdaunnan atawa tatangkalan cai anu hirup dina éta balong pamijahan. Buruy bangkong korodok dina pangawakanamah sarua waé jeung bangkong séjéna ( Rana temporaria) ngan bédana kelirna leuwih hideung. Buruy bangkong korodok bahamna leuwih lebar, sbabraha minggu tiharita buruy-buruy ieu mimiti ngagedéan awakna tur buntutna jadi mondokan. Nincak umur dua belas minggu buruy téh geus robah jadi bangkong leutik atawa anu katelah bancet  tur geus bisa ninggalkeun balong anu salila ieu jadi tempat hirupna.